**David Stephen Caruso** američki je filmski i televizijski glumac i producent, najpoznatiji po ulozi poručnika Horatia Cainea u seriji *CSI: Miami*.

Rane godine
-----------

Rođen je u Forrest Hillsu, dijelu Queensa u New Yorku; otac Charles bio je urednik u novinama, a majka Joan bibliotekarka. Irskog je i italijanskog porijekla i odgojen je kao rimokatolik. Pohađao je katoličku školu *Our Lady Queen of Martyrs* (*Naša Gospa od mučenika*) u Forest Hillsu, a kasnije *Archbishop Molloy High School* u obližnjem Briarwoodu, koju je završio 1974.

Karijera
--------

### 1980-e

1980. snimio je prvi film (*Getting Wasted*), u kojem je glumio Dannyja. Narednih godina dobijao je sporedne uloge, pojavivši se u filmovima *Rambo: Prva krv*, *Oficir i džentlmen*, *Plavi grad*, *Kradljivac srca*, *Kineska djevojka*. Također je glumio i u *Hudson Hawku* te *Blizancima*. Jednom je naveo kako je uloga "kadeta koji se umalo utopio" u filmu *Oficir i džentlmen* bila ono po čemu je bio zapažen.

Na televiziji je imao epizodnu ulogu Tommyja Manna, vođe bande *The Shamrocks* u seriji *Hill Street Blues*. Također se pojavio u 2 epizode serije *Crime Story*, koja se prikazivala od 1986. do 1988. na NBC-ju.

### 1990-e

Caruso je imao sporedne uloge u kriminalističkim filmovima *Kralj New Yorka* i *Jedna žena, dva muškarca*. Dok je snimao *Hudson Hawk*, primjenjivao je tzv. metodu Stanislavskog, odbijajući pričati bilo s kim na setu iz razloga što je njegov lik, Kit Kat, bio nijem jer mu je odgrizen jezik. 

Njegova prva značajna uloga bila je u seriji *Njujorški plavci*, gdje je glumio detektiva Johna Kellyja. Za tu je ulogu dobio *Zlatni globus*. U dodatku na to, *TVGuide* proglasio je Carusa za jednu od 6 novih zvijezda na koje treba obratiti pažnju u TV-sezoni 1993/94. 

Dospio je u vijesti kada je iduće godine napustio tada jako gledane *Plavce* (nakon samo 4 epizode u 2. sezoni) kako bi nastavio karijeru na filmu, što se pokazalo kao promašaj jer se nikad nije uspio nametnuti za vodeće uloge, unatoč ulozi u krimi-trileru *Poljubac smrti*, koji je dobro prošao kod kritike, ali ne i finansijski. Glumio je i u filmu *Jade*, koji je još gore prošao na kino-blagajnama. 1997. godine vratio se na televiziju ulogom u advokatskoj seriji *Michael Hayes*, koja nije bila dugog vijeka (samo 1 sezona). U njoj je glumio saveznog tužioca sa sjedištem u New Yorku. 

### 2000-e

Ponovo se vratio na film, odglumivši plaćenika i partnera Russella Crowea u filmu *Proof of Life* (*Dokaz života*) 2000. Iduće godine imao je glavnu ulogu u hororu *Session 9*.

Od 2002. glumi poručnika Horatia Cainea u CBS-ovoj seriji *CSI: Miami*. Bio je prvi glumac u okviru CSI-franšize koji se pojavio u sva 3 *CSI*-a. U *Miamiju* je karakterističan po veoma kratkim rečenicama koje su jako prikladne za datu situaciju i obično su na početku epizode. Osim toga, tu su i neizbježne sunčane naočale, koje često stavlja usred rečenice, kao i odlazak iz kadra trenutak prije početka najavne špice. Naočale i kratke rečenice često su tema šala u emisiji *The Soup* koju vodi Joel McHale (emisija se, inače, bavi stvarima iz popularne kulture i TV-serija koje su obilježile tu sedmicu). U šouu Davida Lettermana Jim Carrey javno je priznao da je ljubitelj serije, a kasnije je čak i satirično imitirao Carusa. Zatražio je da bude u krupnom kadru, govorio dubokim glasom i stavio naočale. Caruso je u jednom kasnijem intervjuu za *CBS* izjavio da je bio impresioniran tim imitiranjem. U 20. epizodi 5. sezone *Dr. Housea* House govori Cameronici: *"Jesi li to zaključila skidajući naočale uz zvuke pjesme grupe Who?"*

Lični život
-----------

Caruso ima kćerku Gretu (1984) sa svojom drugom suprugom, Rachel Ticotin. 1994. godine (prema sudskim zapisima) njegova bivša djevojka Paris Papiro podnijela je zahtjev za tzv. *partnersku alimentaciju* (engl. *palimony*, što je kovanica od riječi *pal* = *drug, partner* i *alimony* = *alimentacija*). Caruso joj je platio neutvrđen iznos početkom 1995. S Lizom Marquez, još jednom bivšom djevojkom, ima dvoje djece: Marquez Anthony (sin), rođen 2005, i Paloma Raquel (kći), rođena 2007. U aprilu 2009. Liza je tužila Carusa zbog prevare, kršenja njihovog dogovora o nagodbi i duševne boli. Caruso trenutno živi u Los Angelesu i Miamiju s novom djevojkom, Aminom Islam. 

U martu 2009. jedna Austrijanka uhapšena je u Tirolu pod optužbom da je uhodila Carusa (tzv. *stalking*). Prije njenog bijega u Meksiko, dvaput se nije pojavila pred sudom da se izjasni o optužbi. Nakon što ju je Meksiko deportirao u domovinu, preuzele su je austrijske vlasti i trenutno čeka suđenje zbog navedene optužbe.

Odabrana filmografija
---------------------

* *Oficir i džentlmen* (1982) kao Topper Daniels
* *Rambo: Prva krv* (1982) kao zamjenik Mitch
* *Hill Street Blues* (1981–1983) kao Tommy Mann (vođa bande *The Shamrocks*)
* *TJ Hooker* (1983; epizoda "Requiem for a Cop") kao Jennings
* *Kradljivac srca* (1984) kao Buddy Calamara
* *Blue City* (1986) kao Joey Rayford
* *China Girl* (1987) kao Mercury
* *Blizanci* (1988) kao Al Greco
* *Kralj New Yorka* (1990) kao Dennis Gilley
* *Hudson Hawk* (1991) kao Kit Kat
* *Jedna žena, dva muškarca* (1992) kao Mike
* *Njujorški plavci* (1993–1994) kao det. John Kelly
* *Poljubac smrti* (1995) kao Jimmy Kilmartin
* *Jade* (1995) kao David Corelli
* *Michael Hayes* (1997) kao Michael Hayes
* *Body Count* (1997) kao Hobbs
* *Proof of Life* (2000) kao Dino
* *Session 9* (2001) kao Phil
* *Black Point* (2001) kao John Hawkins
* *CSI: Miami* (2002– 2010) kao Horatio Caine

Vanjski linkovi
---------------

***David Caruso*** na Wikimedijinoj ostavi

* 
* 
* Arhivirano 2009-04-15 na Wayback Machine-u
* 

| * p
* r
* u
*CSI: Miami* |
| --- |
| 1 • 2 • 3 • 4 • 5 • 6 • 7 • 8 • 9 • 10 • Sve epizode |
| Epizode | "Majami/Nju Jork Nonstop" • "Krivični let" • "Srećan Put" |
| Likovi | Horejšio Kejn • Keli Dukejn • Rajan Volf • Frenk Trip • Natalija Boa Vista • Džesi Kardoza  • Volter Simons • Megan Doner • Jelina Salas • Aleks Vuds • Tim Spidl • Tara Prajs • Erik Delko |
| Crossoveri | "Majami/Nju Jork Nonstop" • "Krivični let" • "Srećan Put" |
| *CSI: Miami* službeni website |

| * p
* r
* u
Zlatni globus za najboljeg glumca u televizijskoj seriji – drama |
| --- |
| 1969–1989 | 
* Mike Connors (1969)
* Peter Graves (1970)
* Robert Young (1971)
* Peter Falk (1972)
* James Stewart (1973)
* Telly Savalas (1974)
* Robert Blake/Telly Savalas (1975)
* Richard Jordan (1976)
* Ed Asner (1977)
* Michael Moriarty (1978)
* Ed Asner (1979)
* Richard Chamberlain (1980)
* Daniel J. Travanti (1981)
* John Forsythe (1982)
* John Forsythe (1983)
* Tom Selleck (1984)
* Don Johnson (1985)
* Edward Woodward (1986)
* Richard Kiley (1987)
* Ron Perlman (1988)
* Ken Wahl (1989)

 |
| 1990–2009 | 
* Kyle MacLachlan (1990)
* Scott Bakula (1991)
* Sam Waterston (1992)
* David Caruso (1993)
* Dennis Franz (1994)
* Jimmy Smits (1995)
* David Duchovny (1996)
* Anthony Edwards (1997)
* Dylan McDermott (1998)
* James Gandolfini (1999)
* Martin Sheen (2000)
* Kiefer Sutherland (2001)
* Michael Chiklis (2002)
* Anthony LaPaglia (2003)
* Ian McShane (2004)
* Hugh Laurie (2005)
* Hugh Laurie (2006)
* Jon Hamm (2007)
* Gabriel Byrne (2008)
* Michael C. Hall (2009)

 |
| 2010–2023 | 
* Steve Buscemi (2010)
* Kelsey Grammer (2011)
* Damian Lewis (2012)
* Bryan Cranston (2013)
* Kevin Spacey (2014)
* Jon Hamm (2015)
* Billy Bob Thornton (2016)

 |